**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2021-02-11 Nr. TAR-14

Posėdžio data 2021-02-09. Pradžia 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Artūras Razbadauskas, Arvydas Cesiulis, Alina Velykienė, Antanas Kontautas. Nedalyvauja Jurijus Šeršniovas, Vaida Raugelė.

Savivaldybės administracijos darbuotojai: Strateginio planavimo skyriaus vedėja I. Butenienė, Finansų skyriaus vedėja K. Petraitienė, Sveikatos apsaugos skyriaus vedėja R. Perminienė.

Kviestasis asmuo - Klaipėdiečių iniciatyva už demokratiją ir ekologiją atstovė A. Andronova.

Dėl darbotvarkės:

K. Bagdonas siūlo žodinę informaciją apie Covid-19 pandemijos valdymo aktualijas išklausyti pirmu klausimu, o į darbotvarkę neįtraukti klausimo „Dėl Klaipėdos miesto savivaldybės visuomenės sveikatos stebėsenos 2019 metų ataskaitos rodiklių gerinimo plano patvirtinimo“ ir jį svarstyti kitame komiteto posėdyje.

DARBOTVARKĖ patvirtinta (už - 4).:

1. Žodinė informacija apie Covid-19 pandemijos valdymo aktualijas. Pranešėja R. Perminienė.

2. Dėl Klaipėdos miesto savivaldybės 2021–2023 metų strateginio veiklos plano patvirtinimo. Pranešėja I. Butenienė.

3. Dėl Klaipėdos miesto savivaldybės 2021 metų biudžeto patvirtinimo. Pranešėja K. Petraitienė.

4. Dėl savivaldybės būstų pardavimo. Pranešėjas E. Simokaitis.

1. SVARSTYTA. Žodinė informacija apie Covid-19 pandemijos valdymo aktualijas.

Pranešėja – R. Perminienė. Informuoja komiteto narius apie pandemijos valdymo aktualijas ir atsako į klausimus.

NUTARTA. Informacija išklausyta.

2. SVARSTYTA. Klaipėdos miesto savivaldybės 2021–2023 metų strateginio veiklos plano patvirtinimas.

Pranešėja – I. Butenienė. Teigia, kad Strateginio veiklos plano (toliau – SVP) rengimo ir derinimo procedūros nustatytos Klaipėdos miesto savivaldybės strateginio planavimo tvarkos apraše, patvirtiname Klaipėdos miesto savivaldybės tarybos 2020 m. liepos 30 d. sprendimu Nr. T2-189. SVP projektas parengtas vadovaujantis Klaipėdos miesto savivaldybės tarybos 2020 m. rugsėjo 24 d. sprendimu Nr. T2-230 patvirtinta Klaipėdos miesto savivaldybės 2021-2030 metų strateginio plėtros plano koncepcija, Klaipėdos miesto savivaldybės tarybos 2019 m. liepos 25 d. sprendimu Nr. T2-247 patvirtintais Klaipėdos miesto savivaldybės 2019–2023 metų veiklos prioritetais, kitais savivaldybės tarybos sprendimais, įtakojančiais savivaldybės veiklos organizavimą bei finansavimą. SVP programose numatytas vykdyti priemones planuojama finansuoti iš įvairių finansavimo šaltinių – savivaldybės biudžeto (iš jo – valstybės biudžeto specialiosios tikslinės dotacijos, valstybės investicijų programos, savivaldybės aplinkos apsaugos rėmimo specialiosios programos lėšos, pajamų už biudžetinių įstaigų paslaugas ir patalpų nuomą lėšos, paskolų lėšos, savivaldybės infrastruktūros įmokų lėšos ir pan.), Europos Sąjungos fondų ir programų, Lietuvos Respublikos valstybės biudžeto, Kelių priežiūros ir plėtros programos ir kitų lėšų.

Sako, kad 2021 m. SVP programoms numatoma išleisti 287,9 mln. Eur iš įvairių finansavimo šaltinių. Reikia atkreipti dėmesį, kad kitų ateinančių dviejų metų – 2022 m. ir 2023 m. SVP programų finansavimo apimtys iš savivaldybės biudžeto ir kitų finansavimo šaltinių yra nurodomos remiantis Savivaldybės administracijos padalinių pateiktu lėšų poreikiu bei yra preliminarios. Planuojama, kad 2022 m. SVP programoms įgyvendinti prireiks 288,8 mln. Eur, o 2023 m. – 284,2 mln. Eur (iš visų finansavimo šaltinių).

I. Butenienė pristato ir pakomentuoja Sveikatos apsaugos, Socialinės atskirties mažinimo programas.

A. Andronova teigia, kad nemato programoje numatytų lėšų sveikatos (kadangi Klaipėda pasižymi didžiausiu sergamumu) prevencinių tyrimų atlikimui gyventojų sveikatos gerinimui.

I. Butenienė atsako ir pakomentuoja A. Andronovos pasisakymus.

NUTARTA. Pritarti pateiktam sprendimo projektui bendru sutarimu (K. Bagdonas, A. Razbadauskas, Arvyda Cesiulis, Alina Velykienė).

3. SVARSTYTA. Klaipėdos miesto savivaldybės 2021 metų biudžeto patvirtinimas.

Pranešėja – K. Petraitienė. Sako, kad Klaipėdos miesto savivaldybės 2021 metais biudžeto pajamos sudarys 203785,5 tūkst. eurų, t. y. 2966,3 tūkst. eurų arba 1,5 % didesnės nei 2020 m. patvirtintos pajamos metų pradžioje. 2021 metų prognozuojami biudžeto asignavimai 207344,8 tūkst. eurų, t. y. 6525,6 tūkst. eurų arba 3,2 % didesni nei 2020 metais.

Klaipėdos miesto savivaldybės 2021 metų biudžeto projekte numatyti asignavimai išlaidoms – 182180,8 tūkst. eurų, iš jų – 119064,6 tūkst. eurų darbo užmokesčiui. Asignavimai turtui įsigyti planuojami 25164,0 tūkst. eurų ir 1778,7 tūkst. Eur biudžeto išlaidų paskoloms grąžinti. Į šį biudžeto projektą neįtrauktos dotacijos, kurios bus skirtos Savivaldybei keliams, gatvėms tiesti, prižiūrėti, saugiam eismui užtikrinti. Gavus dotacijas, biudžetas bus patikslintas. 2021 metais Savivaldybės biudžete planuojami asignavimai 8028,4 tūkst. eurų iš Europos Sąjungos finansinės paramos ir bendrojo finansavimo lėšų projektams finansuoti. Šiais metais, kai bus gautos papildomos ES finansinės paramos lėšos, biudžetas bus tikslinamas. Planuojami skirti asignavimai iš 2021 m. sausio 1 d. apyvartinių lėšų likučio 15788,2 tūkst. eurų, iš jų planuojama skirti 1738,7 tūkst. eurų 2021 m. sausio 1 d. kreditiniam įsiskolinimui dengti. Biudžeto asignavimų planas 2021 metams buvo rengiamas, atsižvelgiant į Klaipėdos miesto savivaldybės tarybos sprendimo projektą „Dėl Klaipėdos miesto savivaldybės 2021-2023 metų strateginio veiklos plano patvirtinimo“, 2020 m. rugpjūčio 31 d. įsakymu Nr. AD1-941 „Dėl Klaipėdos miesto savivaldybės 2021 metų biudžeto maksimalių asignavimų nustatymo bendrųjų principų tvirtinimo“ bei laikantis Lietuvos Respublikos fiskalinės sutarties įgyvendinimo konstitucinio įstatymo nuostatų. 2021 metų asignavimai ir jų pokyčiai, palyginti su 2020 metų patvirtintu planu, buvo nustatyti atsižvelgiant į 2020 metų biudžeto prognozuojamą įvykdymą, 2020 metų biudžeto pajamų prognozę ir nustatytus prioritetus.

1. Andronova teigia, kad visuomenės ekologiniam švietimui skirta mažai lėšų.
2. Razbadauskas mano, kad mieste yra nemažai švietėjiškų įstaigų.

A. Cesiulis sako, kad rezultatų pasiekimui reikėtų apsibrėžti tam tikrais etapais ir kriterijais. Siūlo pritarti pateiktam sprendimo projektui.

NUTARTA. Pritarti pateiktam sprendimo projektui.

BALSUOTA: už – 4 (K. Bagdonas, A. Cesiulis, A. Razbadauskas, A. Kontautas), prieš – 0, susilaiko – 1 (A. Velykienė).

4. SVARSTYTA. Savivaldybės būstų pardavimas.

Pranešėjas – E. Simokaitis. Pažymi, kad šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

NUTARTA. Pritarti pateiktam sprendimo projektui bendru sutarimu (už – 5).

Posėdis baigėsi 14.10 val.

Posėdžio pirmininkas Kazys Bagdonas

Posėdžio sekretorė Lietutė Demidova